
ZAKON

O SPREMEMBAH IN DOPOLNITVAH ZAKONA O IZVRŠEVANJU PRORAČUNOV REPUBLIKE SLOVENIJE ZA LETI 2011 IN 2012 (ZIPRS1112-B)

1. člen



V Zakonu o izvrševanju proračunov Republike Slovenije za leti 2011 in 2012 (Uradni list RS, št. 96/10, 4/11 in 22/12 – ZUKN-C) se v 6. členu tretji odstavek črta.

2. člen



V naslovu 7. člena se beseda »novih« črta.



V prvem stavku se za besedilom »odpre nove postavke« doda besedilo »ali uporabi neaktivne postavke iz preteklih let«. V drugem stavku se beseda »novih« nadomesti z besedo »navedenih«.

3. člen



V 11. členu se 7. in 8. točka črtata, dosedanje 9., 10., 11. in 12. točka postanejo 7., 8., 9. in 10. točka.



V dosedanji 13. točki, ki postane 11. točka, se besedi »železniško infrastrukturo« nadomestita z besedama »prometno infrastrukturo«, pika pa se nadomesti s podpičjem.



Za 11. točko se dodata novi 12. in 13. točka, ki se glasita:

»12.
prihodki po 3.h členu Zakona o kmetijskih zemljiščih (Uradni list RS, št. 
71/11 – uradno prečiščeno besedilo) se uporabijo za namene, določene v 
navedenem zakonu;

 13.
prihodki po 15.d členu Zakona o železniškem prometu (Uradni list RS, št. 
11/11 – uradno prečiščeno besedilo) se uporabijo za namene, določene v 
navedenem zakonu.«.

4. člen



Za prvim odstavkom 14. člena se doda nov drugi odstavek, ki se glasi:



»(2) Neposredni uporabnik lahko v svojem finančnem načrtu prerazporeja pravice porabe med podprogrami v okviru programa, pri čemer skupno povečanje ali zmanjšanje posameznega podprograma ne sme presegati 10 odstotkov podprograma, in med programi, pri čemer skupno povečanje ali zmanjšanje posameznega programa ne sme presegati 5 odstotkov programa v sprejetem proračunu.«.



V dosedanjem drugem odstavku, ki postane tretji odstavek, se besedilo »določbo prejšnjega odstavka« nadomesti z besedilom »določbi prvega in drugega odstavka tega člena«, besedilo »v okviru istega podprograma« pa se nadomesti z besedilom »v obsegu iz prvega in drugega odstavka tega člena«.

5. člen



Za prvim odstavkom 15. člena se doda nov drugi odstavek, ki se glasi:



»(2) Predlagatelj finančnih načrtov lahko odloča o prerazporeditvah med podprogrami v okviru programa brez omejitev in med programi, pri čemer skupno povečanje ali zmanjšanje posameznega programa ne sme presegati 5 odstotkov programa sprejetega proračuna, v okviru finančnih načrtov neposrednih uporabnikov, ki so v njegovi pristojnosti.«.



V dosedanjem drugem odstavku, ki postane tretji odstavek, se besedilo »določbo prejšnjega odstavka« nadomesti z besedilom »določbi prvega in drugega odstavka tega člena«, besedilo »v okviru istega podprograma« pa se nadomesti z besedilom »v obsegu iz prvega in drugega odstavka tega člena«.

6. člen



V 17. členu se drugi odstavek črta, dosedanji tretji odstavek postane drugi odstavek.

7. člen



V 18. členu se prvi odstavek spremeni tako, da se glasi:



»(1) Vlada lahko odloča o prerazporeditvah pravic porabe ne glede na omejitve iz 14. in 15. člena tega zakona med:

1. podprogrami v okviru programa posameznega ali različnih predlagateljev finančnih načrtov, pri čemer skupno povečanje ali zmanjšanje posameznega podprograma ne sme presegati 30 odstotkov podprograma v sprejetem proračunu;

2. programi posameznega ali različnih predlagateljev finančnih načrtov, pri čemer skupno povečanje ali zmanjšanje posameznega programa ne sme presegati 20 odstotkov programa v sprejetem proračunu;

3. politikami, pri čemer skupno povečanje ali zmanjšanje posamezne politike ne sme presegati 10 odstotkov politike v sprejetem proračunu.«.



V drugem odstavku se besedilo »Vlada lahko odloča o prerazporeditvah pravic porabe ne glede na omejitve iz 14., 15., 16. in 17. člena tega zakona in prejšnji odstavek:« nadomesti z besedilom »Vlada lahko odloča ne glede na omejitve iz 14., 15., 16. člena tega zakona in prejšnjega odstavka o prerazporeditvah pravic porabe:«.



V drugem odstavku se 1. točka spremeni tako, da se glasi:

»1.
s, na in med plačnimi konti integralnih postavk;«.



V drugem odstavku se 10. točka spremeni tako, da se glasi:

»10.
s plačnih kontov integralnih postavk na postavko organa, ki je zadolžen za 
zagotovitev pogojev za začetek dela in poslovanja osebe javnega prava, ki je 
ustanovljena po uveljavitvi proračuna za tekoče leto, kadar se prerazporejajo 
javni uslužbenci skupaj s kadrovsko kvoto in sredstvi za plače;«.



Za 10. točko drugega odstavka se doda nova 11. točka, ki se glasi:

»11.
z integralnih postavk za materialne stroške in z integralnih postavk za 
investicije in investicijsko vzdrževanje državnih organov na postavko organa, ki 
je zadolžen za zagotovitev pogojev za začetek dela in poslovanja osebe 
javnega prava, ki je ustanovljena po uveljavitvi proračuna za tekoče leto.«.

8. člen



V 20. členu se prvi odstavek spremeni tako, da se glasi:



»(1) Neposredni uporabnik lahko v tekočem letu za investicije, ki so vključene v NRP, odda javno naročilo za celotno vrednost projekta, če so zanj načrtovane pravice porabe v sprejetih proračunih.«.



V drugem stavku drugega odstavka se številka »60« nadomesti s številko »80«, številka »40« pa se nadomesti s številko »60«.



Za drugim odstavkom se doda nov tretji odstavek, ki se glasi:



»(3) Neposredni uporabnik, v skladu s prejšnjim odstavkom, prevzema obveznosti v prihodnjih letih samo, če ima za te namene načrtovane odhodke v sprejetem NRP.«. 



Dosedanji tretji, četrti in peti odstavek postanejo četrti, peti in šesti odstavek.



Za dosedanjim šestim odstavkom, ki postane sedmi odstavek, se doda nov osmi odstavek, ki se glasi:



»(8) Ne glede na določbe prejšnjega odstavka o prevzemanju obveznosti zaradi sprememb določb pogodbe o zakupu ali najemu, ki nimajo finančnih posledic, ali sprememb, ki so posledice tečajnih razlik, odloča neposredni uporabnik.«. 

9. člen



21. člen se črta.

10. člen



V 22. členu se naslov spremeni tako, da se glasi: »(spremljanje in spremembe NRP)«.



V četrtem odstavku se besedi »oziroma ukrepa« črtata.



V petem odstavku se v prvi alineji besedi »oziroma ukrepov« in »oziroma ukrepa« črtata.



Sedmi odstavek se spremeni tako, da se glasi: 



»(7) Velikega projekta med letom ni mogoče uvrstiti v NRP. Izjemoma lahko vlada, na predlog organa upravljanja, po predhodni uskladitvi načrta financiranja z ministrstvom, pristojnim za finance, odloči o uvrstitvi velikega projekta v NRP.«.

11. člen



Za 30. členom se doda nov 30.a člen, ki se glasi:

»30.a člen

(zadržanje posameznih izdatkov proračuna)



(1) Če se v letu 2012 zaradi negativnih gospodarskih gibanj povečajo izdatki ali zmanjšajo prejemki proračuna, lahko vlada na predlog ministrstva, pristojnega za finance, ne glede na prvi odstavek 40. člena ZJF, začasno zadrži izvrševanje posameznih izdatkov državnega proračuna za več kot 45 dni, vendar najdlje do konca septembra 2012.



(2) Z ukrepi začasnega zadržanja izvrševanja posameznih izdatkov državnega proračuna lahko vlada:

· ustavi prevzemanje obveznosti in

· ustavi prerazporejanje proračunskih sredstev, potrebno zaradi prevzemanja obveznosti.«.

12. člen



Za 33. členom se doda nov 33.a člen, ki se glasi:

»33.a člen

(posebnosti upravljanja prostih denarnih sredstev

na računih pravnih oseb, določenih v 61. členu ZJF,

vključenih v sistem enotnega zakladniškega računa)



Ne glede na določbo četrtega odstavka 68. člena ZJF lahko državni proračun prosta denarna sredstva na računih, vključenih v sistem enotnega zakladniškega računa države, nalaga tudi v pravne osebe, ustanovljene za namen zagotavljanja finančne stabilnosti v euroobmočju.«.

13. člen



V drugem odstavku 36. člena se številka »967.756.843« nadomesti s številko »2.291.512.151«.



V četrtem odstavku se 1. in 2. točka črtata, dosedanji 3. in 4. točka postaneta 1. in 2. točka.



Šesti odstavek se spremeni tako, da se glasi:



»(6) Poleg zadolževanja za namene prvega, drugega in petega odstavka tega člena se lahko država v skladu s tretjim odstavkom 81. člena ZJF dodatno zadolži za namen izvajanja intervencij na trgu lastnih dolžniških vrednostnih papirjev. Največji obseg dodatne zadolžitve za ta namen ne sme presegati zneska 1.350.000.000 eurov.«.

14. člen



V drugem odstavku 42. člena se v prvi alineji za besedo »eura« vejica in beseda »in« nadomestita s piko, druga alineja pa se črta. 



Za drugim odstavkom se doda nov tretji odstavek, ki se glasi:



»(3) Za proračunsko leto 2012 znaša povprečnina, določena v skladu s prvim odstavkom tega člena, za obdobje od 1. januarja 2012 do 30. junija 2012  554,50 eura, za obdobje od 1. julija 2012 do 31. decembra 2012 pa 543,00 eura.«.

15. člen



Za 46.a členom se doda nov 46.b člen, ki se glasi:

»46.b člen

(ravnanje s stvarnim premoženjem države)



(1) Do 31. decembra 2012 se Zakon o javnem nepremičninskem skladu Republike Slovenije (Uradni list RS, št. 86/10, v nadaljnjem besedilu: ZJNepS) ne uporablja.



(2) Z nepremičnim premoženjem, ki ga ZJNepS določa kot namensko premoženje Javnega nepremičninskega sklada Republike Slovenije, se v letu 2012 ravna v skladu z Zakonom o stvarnem premoženju države in samoupravnih lokalnih skupnosti (Uradni list RS, št. 86/10, v nadaljnjem besedilu: ZSPDSLS), z izjemo določbe 16. člena ZSPDSLS. 



(3) Neodplačni prenosi lastninske pravice na nepremičnem premoženju države v letu 2012 po splošnih predpisih, ki urejajo ravnanje s stvarnim premoženjem države, niso dovoljeni, razen samoupravnim lokalnim skupnostim.



(4) Ne glede na prvi odstavek 11. člena ZSPDSLS v letu 2012 načrt najemov nepremičnega premoženja ni sestavni del načrta ravnanja z nepremičnim premoženjem.



(5) Najemne pogodbe za najem poslovnih prostorov za potrebe organov državne uprave ter pravosodnih organov ter najemne pogodbe za oddajo nepremičnega premoženja države v najem se lahko sklenejo za nedoločen čas z odpovednim rokom, ki ni daljši od treh mesecev.«.

KONČNA DOLOČBA

16. člen

(uveljavitev zakona)



Ta zakon začne veljati naslednji dan po objavi v Uradnem listu Republike Slovenije.

Številka: 411-02/12-2/

Datum: 11. maj 2012

EPA 245-VI


Državni zbor


dr. Gregor Virant


predsednik

